《秋日玉台寺同智公并社中诸子分得天字》
明代·何士域

蹑屩攀灵境，云霞别有天。鸟啼红树里，人在翠微边。

叶落烦僧帚，花飞点客筵。石桥归路暝，凉月澹疏烟。

作者简介：何士域（一五八四—一六四二），字文起，号耿庵。新会人。熊祥长子。明熹宗天启元年（一六二一）贡生，官湖广新宁知县。年五十八卒。有《珠树堂遗稿》、《烟霞清史》。清顾嗣协《冈洲遗稿》卷六、道光《新会县志》卷九有传。